KTB เข้าถือหุ้น 24.83% ใน POMPUI หลังแปลงหนี้เป็นทุนเสร็จ
KTB เข้าถือหุ้น 24.83% ใน POMPUI หลังแปลงหนี้เป็นทุนเสร็จ
4 ส.ค. 2559

ธนาคารกรุงไทย จำกัด (มหาชน) หรือ KTB ระบุว่า บริษัทได้มาซึ่งหุ้นสามัญของ บริษัท ผลิตภัณฑ์อาหารกว้างไพศาล จำกัด (มหาชน) หรือ POMPUI จำนวน 12.43 ล้านหุ้น หรือ 24.83% ของหุ้นทั้งหมดจากการแปลงหนี้เป็นทุนในราคา 25 บาท/หุ้น ตามแผนการปรับปรุงโครงสร้างหนี้ของบริษัท ส่งผลให้ธนาคารถือหุ้นใน POMPUI ซึ่งเป็นผู้ผลิตและจำหน่ายอาหารในภาชนะปิดผนึกสำเร็จรูปในสัดส่วน 24.83%
อนึ่งเมื่อวันที่ 3 ส.ค.59 ตลาดหลักทรัพย์แห่งประเทศไทยรายงานการได้มาหุ้น POMPUI โดย ธนาคารกรุงไทย จำกัด (มหาชน)จำนวนหลักทรัพย์ที่ได้มาคิดเป็น 24.83% จำนวนหลักทรัพย์ภายหลังการได้มาคิดเป็น  24.83% ของสิทธิออกเสียงทั้งหมดของกิจการ